**RÁMCOVÁ DOHODA**

**o poskytovaní technickej podpory informačno-poradenského centra**

uzavretá podľa § 269 ods. 2 zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“) a § 83 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“)

**(ďalej len „Dohoda“)**

**Čl. I**

**Zmluvné strany**

Objednávateľ: Všeobecná zdravotná poisťovňa, a.s.

Sídlo: Panónska cesta 2, 851 04 Bratislava - mestská časť Petržalka

Zastúpená: Ing. Richard Strapko, predseda predstavenstva

Ing. Ľubomír Kováčik, člen predstavenstva

IČO: 35 937 874

IČ DPH: SK 2022027040

Zapísaná: v Obchodnom registri Okresného súdu Bratislava I,

oddiel Sa, vložka číslo: 3602/B

IBAN: SK47 8180 0000 0070 0018 2424

SWIFT/BIC kód: SPSRSKBA

Kontaktná osoba:

(ďalej len „objednávateľ“)

##### a

Poskytovateľ:

Sídlo:

Zastúpený :

IČO:

IČ DPH:

Zapísaný:

IBAN:

SWIFT/BIC kód:

Kontaktná osoba:

(ďalej len „poskytovateľ“)

(objednávateľ a poskytovateľ spolu ďalej ako „zmluvné strany“)

**Zmluvné strany uzatvárajú túto Dohodu v súlade s výsledkom verejného obstarávania na predmet zákazky „***Poskytovanie technickej podpory informačno-poradenského centra*“ uskutočneného podľa zákona o verejnom obstarávaní (ďalej iba ako „verejné obstarávanie“).

**Čl. II**

**Predmet Dohody**

* 1. Predmetom tejto Dohody je záväzok poskytovateľa vykonávať a zabezpečovať pre objednávateľa služby, ktoré zabezpečia spoľahlivú a bezporuchovú prevádzku softwarov informačno-poradenského centra objednávateľa s dôrazom na optimalizáciu komunikácie, legislatívne zmeny a rozširovanie služieb pre klientov, ktoré vyžadujú časté zmeny a úpravy v nastavení systému.
  2. Podrobná špecifikácia predmetu dohody tvorí Prílohu č. 1 tejto dohody (ďalej len „predmet dohody“) a to na základe objednávok objednávateľa a za podmienok dohodnutých v tejto dohode.
  3. Poskytovateľ vyhlasuje, že sa oboznámil a preskúmal všetky podmienky a okolnosti súvisiace s plnením predmetu tejto Dohody a sú mu známe všetky technické a kvalitatívne podmienky plnenia predmetu tejto Dohody, predmet tejto Dohody je mu jasný a je schopný ho v súlade s touto Dohodou včas a riadne plniť.
  4. Poskytovateľ vyhlasuje, že je oprávnený poskytovať objednávateľovi plnenia podľa tejto Dohody.
  5. Poskytovateľ sa zaväzuje pri plnení tejto Dohody používať iba takých subdodávateľov, ktorí sú riadne zapísaní v registri partnerov verejného sektora, ak sa na nich takáto povinnosť vzťahuje.
  6. Poskytovateľ predloží objednávateľovi pri podpise Dohody doklad o tom, že je oprávnený poskytovať tovar a súvisiace služby pre systémy Genesys a Eleveo/Zoom na území SR, a to písomným potvrdením zo strany výrobcu, zároveň poskytovateľ predloží objednávateľovi certifikát od výrobcu jednotlivých častí Plnenia, resp. obchodného zastúpenia výrobcu pre slovenský trh, že poskytovateľ je autorizovaným obchodným a/alebo servisným partnerom výrobcu jednotlivých častí Plnenia na úrovni silver alebo vyššej (gold alebo platinum) a je oprávnený poskytnúť Plnenie, za účelom preukázania spôsobilosti poskytovateľa na riadne poskytnutie jednotlivých častí Plnenia, potvrdenie nesmie byť staršie ako tri mesiace. Podmienky kladené na poskytovateľa podľa tohto bodu tejto zmluvy musí poskytovateľ spĺňať počas celej doby trvania tejto zmluvy.
  7. Objednávateľ sa zaväzuje v súlade s touto Dohodou objednané, riadne a včas dodané služby prevziať a za prevzaté služby zaplatiť poskytovateľovi cenu určenú podľa Čl. VI bodu 6.2. tejto Dohody.
  8. Poskytovateľ bude zabezpečovať poskytovanie služieb vo svojom mene a na svoje náklady, a v prípade, ak bude predmet tejto Dohody plniť prostredníctvom tretej osoby, zodpovedá objednávateľovi, akoby plnil sám.

**Čl. III**

**Miesto, čas a spôsob plnenia**

* 1. Miestom plnenia predmetu Dohody je Všeobecná zdravotná poisťovňa, Včelárska 1, Prievidza, 97101 alebo Všeobecná zdravotná poisťovňa, Panónska cesta 2, Bratislava, 851 04 podľa požiadavky objednávateľa. Poskytovateľ bude poskytovať služby prostredníctvom vzdialeného prístupu alebo osobnou prítomnosťou pracovníkov poskytovateľa, ak to bude potrebné. Pracovníkom poskytovateľa sa na účely tejto Dohody rozumie každá fyzická osoba v zmluvnom vzťahu s poskytovateľom alebo jeho subdodávateľom, ktorá sa podieľa na plnení predmetu tejto Dohody.
  2. Plnenie predmetu dohody bude realizované priebežne, na základe objednávok objednávateľa. Objednávka musí byť zadaná poskytovateľovi písomnou formou, podpísaná za objednávateľa kontaktnou osobou. Objednávka sa poskytovateľovi doručuje v elektronickej forme na e-mailovú adresu kontaktnej osoby poskytovateľa. Poskytovateľ je povinný bezodkladne e-mailom potvrdiť prevzatie objednávky na e-mailovú adresu kontaktnej osoby objednávateľa. Kontaktné osoby a ich e-mailové adresy sú uvedené v Čl. I tejto dohody.
  3. Objednávka bude obsahovať rozsah objednaného plnenia v ČH a lehotu plnenia. Po vzájomnej dohode zmluvných strán bude plnenie zákazky určené individuálne na základe objednávok podľa rozsahu prácnosti. Lehota plnenia môže byť predĺžená len v prípade obojstrannej písomnej dohody zmluvných strán v prípade, ak nastanú nepredvídateľné prekážky plnenia predmetu dohody. Takúto dohodu uzatvárajú štatutárne orgány zmluvných strán písomne, pričom dohoda nemá charakter dodatku k tejto dohode.
  4. Poskytovateľ je povinný po vykonaní služby odovzdať predmet dohody objednávateľovi tak, že vypracuje preberací protokol, ktorý podpíše poskytovateľ aj objednávateľ. Osobami oprávnenými podpísať preberací protokol za poskytovateľa a objednávateľa sú kontaktné osoby oprávnené konať vo veci tejto dohody, uvedené v Čl. I tejto dohody. Preberací protokol bude obsahovať označenie zmluvných strán, označenie služby, rozsah vykonaných a odovzdávaných služieb, miesto a dátum odovzdania služby a dátum podpisu preberacieho protokolu zmluvnými stranami.
  5. Služby sa poskytovateľ zaväzuje poskytovať v súlade s touto Dohodou a všetkými jej prílohami, v súlade s príslušnou legislatívou platnou v Slovenskej republike, s odbornou starostlivosťou na úrovni dostupných technologických štandardov a v súlade s vlastnosťami softvérového vybavenia objednávateľa, na ktorom budú služby poskytované.
  6. Objednávateľ a poskytovateľ sú povinní do 5 pracovných dní odo dňa zmeny v kontaktných osobách navzájom si oznámiť mená, priezviská, a kontaktné údaje svojich nových kontaktných osôb v rozsahu mena a priezviska, telefónneho čísla a e-mailovej adresy. Zmluvné strany môžu kedykoľvek zmeniť svoje kontaktné osoby; táto zmena je voči druhej zmluvnej strane účinná okamihom doručenia písomného oznámenia o tejto zmene.
  7. Kontaktné osoby objednávateľa sú oprávnené predkladať objednávky na služby podľa tejto Dohody, podpisovať a preberať písomnosti vo veciach týkajúcich sa plnenia Dohody ako aj podpisovať pracovné výkazy a preberacie protokoly a na všetky ďalšie úkony výslovne uvedené v tejto Dohode.
  8. Objednávateľ je oprávnený nie však povinný doručiť počas platnosti a účinnosti tejto Dohody poskytovateľovi akúkoľvek objednávku na rámcovo zazmluvnené plnenie podľa tejto Dohody. Objednávateľ je oprávnený predkladať poskytovateľovi objednávky v periodicite a na objem služieb podľa tejto Dohody v závislosti od svojich potrieb.
  9. Zmluvné strany sa dohodli, že mernou jednotkou poskytovaných služieb je človekohodina (ďalej ako „ČH“). Jedna ČH je základná časová jednotka pre vykazovanie prácnosti služieb poskytovaných objednávateľovi a zodpovedá 60 minútam práce, vynaloženej jedným pracovníkom poskytovateľa pri poskytovaní služieb.
  10. V prípade, ak objednávateľ usúdi, že je to relevantné, poskytovateľ sa zaväzuje do 5 pracovných dní odo dňa doručenia písomnej požiadavky objednávateľa odovzdať objednávateľovi komentované zdrojové kódy akéhokoľvek plnenia poskytnutého objednávateľovi v rámci plnenia predmetu tejto Dohody a to na médiu podľa požiadavky objednávateľa.

**Čl. IV**

**Povinnosti poskytovateľa**

* 1. Pri plnení záväzkov z tejto dohody postupovať s odbornou starostlivosťou, je povinný bez zbytočného odkladu oznamovať objednávateľovi všetky skutočnosti súvisiace s plnením služieb a objednávateľ je povinný včas oznamovať poskytovateľovi skutočnosti pre neho zásadného významu.
  2. Zabezpečiť plnenie predmetu dohody v potrebnej kvalite, v požadovanom čase a v požadovanom rozsahu, za podmienok podľa tejto dohody. Objednávateľ nie je povinný plnenie poskytnuté na základe tejto dohody prevziať a zaplatiť, pokiaľ kvalita služby nebude Objednávateľom akceptovaná.
  3. Odovzdať predmet dohody objednávateľovi vypracovaním a podpísaním preberacieho protokolu podľa Čl. III bodu 3.4. tejto Dohody v prípade, že služba bola vyhotovená v rozsahu predmetu zmluvy, v náležitej kvalite a podľa tejto Dohody.
  4. Bezodkladne e-mailom informovať poskytovateľa o trvalých alebo prechodných zmenách kontaktnej osoby uvedenej v Čl. I tejto Dohody.
  5. Poskytovateľ vyhlasuje, že má všetky potrebné oprávnenia na uzavretie a plnenie tejto dohody. V prípade, že k riadnemu plneniu tejto dohody bude potrebné v budúcnosti získať akékoľvek ďalšie oprávnenie, je poskytovateľ povinný tak urobiť bez ďalšieho odkladu.
  6. Poskytovateľ vyhlasuje, že má všetky technické a finančné prostriedky a personálne kapacity potrebné na riadne splnenie záväzkov prijatých v tejto dohode. Preukázanie nepravdivosti niektorého z vyhlásení obsiahnutého v tejto Dohode, spočívajúcej v nedostatku oprávnení, nemá za následok zánik povinnosti poskytovateľa získať chýbajúce oprávnenie bez zbytočného odkladu, resp. bez zbytočného odkladu zabezpečiť dostatočné prostriedky, či kapacity na riadne splnenie záväzkov vyplývajúcich z tejto dohody. Ak sa preukáže, že Poskytovateľ nemá dostatočné oprávnenia na vykonávanie tejto Dohody najmä ale nielen podľa bodu 2.6 a podľa bodu 4.6, je objednávateľ z tohto dôvodu oprávnený odstúpiť od Dohody.
  7. Poskytovateľ môže službu poskytovať aj prostredníctvom svojich dodávateľov. Ak poskytovateľ použije na čiastkové plnenia predmetu dohody subdodávateľov, zoznam všetkých týchto subdodávateľov tvorí Prílohu č. II tejto dohody. Subdodávatelia musia spĺňať podmienky pre plnenie tejto dohody týkajúce sa osobného postavenia v rozsahu, v akom bolo ich splnenie vyžadované od poskytovateľa a nesmú u nich existovať dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní. V prípade plnenia predmetu tejto dohody prostredníctvom subdodávateľov zodpovedá poskytovateľ objednávateľovi tak, ako keby plnil predmet tejto dohody sám.
  8. V prípade, že niektorí zo subdodávateľov nie je v okamihu podpísania tejto dohody známy a vstúpi do procesu v priebehu poskytovania služieb podľa tejto dohody, resp. sa zmení niektorý zo subdodávateľov počas poskytovania služieb podľa tejto dohody, musí byť tento subdodávateľ odsúhlasený zmluvnými stranami formou písomného dodatku k tejto dohode. O vstupe alebo zmene subdodávateľa je poskytovateľ povinný bezodkladne písomne informovať objednávateľa – najneskôr do 7 kalendárnych dní pred účinnosťou zmeny, pričom súčasťou oznámenia musí byť aj čestné vyhlásenie, že subdodávateľ, ktorého sa zmena týka, spĺňa podmienky pre poskytovanie služieb podľa tejto dohody ustanovené zákonom o verejnom obstarávaní. Ak poskytovateľ tento záväzok nedodrží, považuje sa to za závažné porušenie zmluvných podmienok a poskytovateľ je povinný zaplatiť objednávateľovi zmluvnú pokutu vo výške 20 % z ceny za realizáciu predmetu dohody vrátane DPH, uvedenej v Čl. VI bod 6.2. tejto dohody. Objednávateľ je oprávnený zmluvnú pokutu jednostranne započítať a z tohto dôvodu krátiť dohodnutú odplatu za poskytnutie služieb podľa tejto dohody. Objednávateľ je oprávnený dohodnutú zmluvnú pokutu vo výške 20% vyúčtovať poskytovateľovi aj po poskytnutí služieb, ak dodatočne zistí, že poskytovateľ porušil záväzok podľa tohto bodu.

**Čl. V**

**Povinnosti objednávateľa**

* 1. Poskytnúť včas súčinnosť potrebnú na riadne a včasné plnenie predmetu dohody.
  2. Bezodkladne e-mailom informovať poskytovateľa o trvalých alebo prechodných zmenách kontaktnej osoby.
  3. Prevziať poskytnutú službu spôsobom podľa Čl. 3 bod 3.4 tejto dohody v prípade, že služba bola vyhotovená v rozsahu predmetu dohody, v náležitej kvalite a podľa tejto dohody.
  4. Zaplatiť poskytovateľovi za predmet dohody vykonaný v súlade s touto dohodou dohodnutú cenu, a to v súlade a za podmienok podľa Čl. 6 tejto dohody.
  5. Zabezpečiť písomné vyhlásenie zamestnanca poskytovateľa alebo jeho subdodávateľa o mlčanlivosti o všetkých skutočnostiach, o ktorých sa dozvie počas vykonávania služieb.

**Čl. VI**

**Cena a platobné podmienky**

* 1. Ceny služieb podľa tejto Dohody sú stanovené v súlade so zákonom NR SR č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z. v znení neskorších predpisov, ktorou sa tento zákon vykonáva ako maximálne. K cenám bude účtovaná DPH v súlade s právnymi predpismi platnými v čase poskytnutia zdaniteľného plnenia. Na zmenu sadzby výšky DPH sa nevyžaduje úprava formou dodatku k Dohode. Pre vylúčenie všetkých pochybností platí, že v cene podľa tohto článku sú zahrnuté všetky a akékoľvek náklady poskytovateľa, ktoré mu vzniknú pri plnení predmetu tejto Dohody, vrátane nákladov na pracovníkov a ich dopravu do miesta servisného zásahu.
  2. Celková cena služieb podľa tejto Dohody nesmie presiahnuť finančný limit plnenia, ktorý je *(pozn.: bude doplnené podľa ponuky úspešného uchádzača)* ................ eur bez DPH, .....% DPH t.j................... eur, .................. eur s DPH (slovom: ..........................) *(pozn.: bude doplnené podľa ponuky úspešného uchádzača).*
  3. Objednávateľ si vyhradzuje právo meniť rozsah objednávaných služieb, avšak maximálne do výšky celkovej ceny za plnenie predmetu dohody uvedenej v bode 2 tohto článku. Jednotlivé plnenia podľa tejto dohody budú zmluvné strany realizovať na základe samostatných objednávok vystavených objednávateľom. Objednávateľ nie je povinný objednať celý predmet tejto dohody, t. j. nie je povinný si objednať všetky plnenia predmetu dohody a v celom rozsahu. Rozsah objednávok je výlučne na rozhodnutí objednávateľa.
  4. Podrobná cenová kalkulácia je uvedená v Prílohe č.3 Dohody Štruktúrovaný rozpočet ceny. V prílohe č. 3 sú uvedené jednotkové ceny bez DPH, cenu celkom bez DPH a cenu celkom s DPH. Celková cena za predmet zákazky v cenovej kalkulácii musí byť v súlade s celkovou cenou predmetu zmluvy, uvedenou v článku IV bod 6.2 Zmluvy.
  5. Celková cena predmetu dohody a jednotkové ceny obsahujú všetky náklady poskytovateľa spojené s plnením predmetu Dohody vrátane minimálne 24 mesačnej záruky a odstraňovanie záručných vád do nasledujúcich 8 hodín počas pracovnej doby poskytovateľa, od ich telefonického nahlásenie objednávateľom a tiež všetky dane, clá, poplatky, platby vyberané v rámci uplatňovania nesadzobných opatrení ustanovené osobitnými predpismi, ako aj iné náklady spojené s plnením zmluvy.
  6. Poskytovateľovi nevznikne nárok na úhradu akýchkoľvek dodatočných nákladov, ktoré si nezapočítal do ceny predmetu zákazky. Všetky ceny predložené poskytovateľom zohľadňujú primerané, preukázateľné náklady a primeraný zisk.
  7. Celková cena, ceny spolu a jednotkové ceny v cenovej kalkulácii budú zaokrúhlené maximálne na dve (2) desatinné miesta.
  8. V prípade, ak poskytovateľ ku dňu predkladania ponúk nie je platcom DPH, avšak po uzatvorení zmluvy sa ním stane, nemá nárok na zvýšenie ceny za poskytovanie služieb o hodnotu DPH.
  9. Poskytovateľ je povinný fakturovať objednávateľovi cenu za objednané a prevzaté služby v súlade s touto Dohodou a príslušným preberacím protokolom. Maximálny finančný objem súm za služby podľa tejto Dohody počas doby jej trvania nesmie prekročiť finančný limit plnenia podľa bodu 6.2. tohto článku a vypočíta sa ako súčet súm jednotlivých fakturovaných plnení.
  10. Ak sa poskytovateľ, ktorý v momente uzavretia tejto Dohody nie je platiteľom DPH, stane po uzavretí tejto Dohody platiteľom DPH, finančný limit plnenia uvedený bez DPH v bode 6.2., ako aj ceny jednotlivých služieb uvedené v tomto článku bez DPH sa budú považovať za ceny s DPH odo dňa vzniku povinnosti poskytovateľa odvádzať DPH.
  11. Objem služieb uvedený v Prílohe č.1 tejto Dohody sa považuje za predpokladaný, čo znamená, že objednávateľ nie je povinný ho objednať a odobrať. Pre vylúčenie všetkých pochybností poskytovateľ berie na vedomie, že objednávateľ nie je na základe tejto Dohody povinný zadať akúkoľvek objednávku, ako ani vyčerpať finančný limit, uvedený v bode 6.2. tohto článku. Služby podľa tejto Dohody je objednávateľ oprávnený objednávať v závislosti od svojich prevádzkových podmienok, potrieb a strategických rozhodnutí.
  12. V prípade, ak sa po uzatvorení tejto Dohody preukáže, že na relevantnom trhu existuje cena (ďalej tiež ako „nižšia cena“) za rovnaké alebo porovnateľné plnenie ako je obsiahnuté v tejto Dohode a poskytovateľ už preukázateľne v minulosti za takúto nižšiu cenu služby poskytol, resp. ešte stále poskytuje, pričom rozdiel medzi nižšou cenou a cenou podľa tejto Dohody je viac ako 5 % v neprospech ceny podľa tejto Dohody, zaväzuje sa poskytovateľ poskytnúť objednávateľovi pre takéto služby objednané po preukázaní tejto skutočnosti dodatočnú zľavu vo výške rozdielu medzi ním poskytovanou cenou podľa tejto Dohody a nižšou cenou.
  13. Faktúra musí obsahovať všetky náležitosti faktúry podľa zákona č. 222/2004 Z. z. o dani z pridanej hodnoty v znení neskorších predpisov a účtovného dokladu podľa zákona č. 431/2002 Z. z. o účtovníctve v znení neskorších predpisov, ako aj špecifikáciu fakturovaných služieb. Za správne vyhotovenie faktúry zodpovedá v plnom rozsahu poskytovateľ.
  14. Ak je poskytovateľ identifikovaný pre DPH v inom členskom štáte EÚ alebo je zahraničnou osobou z tretieho štátu, poskytovateľ nebude objednávateľovi fakturovať DPH; na tento účel objednávateľ poskytovateľovi v čl. I oznamuje svoje IČ DPH.
  15. Úhrada oprávnene fakturovaných súm bude realizovaná formou bezhotovostného platobného styku. Splatnosť faktúr je 30 dní odo dňa ich preukázateľného doručenia objednávateľovi. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech účtu poskytovateľa. Pokiaľ posledný deň lehoty splatnosti pripadne podľa slovenského kalendára na deň pracovného voľna, pokoja alebo sviatok, ako deň splatnosti peňažného záväzku sa bude považovať za rovnako dohodnutých cenových a platobných podmienok prvý nasledujúci pracovný deň.
  16. Faktúru vystavenú v rozpore s touto Dohodou alebo nespĺňajúcu podmienky tejto Dohody je objednávateľ oprávnený vrátiť poskytovateľovi na prepracovanie. Oprávneným vrátením faktúry prestáva plynúť jej lehota splatnosti; nová lehota splatnosti začne plynúť odo dňa doručenia riadne prepracovanej faktúry objednávateľovi.
  17. Zmluvné strany sa dohodli, že poskytovateľ je povinný vystaviť faktúru za dodanie objednanej časti predmet zmluvy do 5 pracovných dní odo dňa jeho riadneho dodania, najneskôr do piateho pracovného dňa v mesiaci, nasledujúceho po dni dodania objednanej časti predmetu zmluvy podľa tejto zmluvy. Povinnou prílohou faktúry je preberací protokol podpísaný kontaktnými osobami oboch zmluvných strán.
  18. Objednávateľ neposkytuje poskytovateľovi preddavky na cenu služieb podľa tejto Dohody.
  19. Objednávateľ je oprávnený jednostranne započítať svoje pohľadávky voči poskytovateľovi, ktoré mu vznikli z dôvodu uplatnenia ručenia za daň v zmysle § 69b zákona č. 222/2004 Z. z. o dani z pridanej hodnoty v znení neskorších predpisov, vrátane trov konania, ktoré mu vznikli v konaní s príslušným daňovým úradom, pohľadávky vzniknuté objednávateľovi z uplatnených pokút podľa tejto Dohody a pohľadávky vzniknuté z dôvodu dlžného poistného na zdravotné poistenie, ktoré je povinný zaplatiť poskytovateľ objednávateľovi ako zdravotnej poisťovni.
  20. Zmluvné strany sa dohodli, že poskytovateľ nepostúpi pohľadávku z toho zmluvného vzťahu inému subjektu bez predchádzajúceho súhlasu objednávateľa. Objednávateľ je oprávnený udeliť písomný súhlas len s predchádzajúcim písomným súhlasom Ministerstva zdravotníctva SR. Písomná zmluva o postúpení pohľadávky poskytovateľa inému subjektu bez predchádzajúceho súhlasu objednávateľa je podľa § 39 Občianskeho zákonníka neplatná.

**Článok VII**

**Vady a záruky**

* 1. Poskytovateľ zodpovedá za vady, ktoré má plnenie v čase jeho poskytnutia v prípade štandardných služieb a v momente podpísania preberacieho protokolu oboma zmluvnými stranami v prípade služieb na vyžiadanie, aj keď sa stanú zjavnými až po tomto čase, a za vady, ktoré vzniknú po tomto čase, ak sú spôsobené porušením povinnosti poskytovateľa ako aj za vady plnenia, ktoré sa vyskytnú v záručnej dobe.
  2. Plnenie má vady, ak bolo dodané s iným výsledkom a/alebo inými vlastnosťami a/alebo inými parametrami, než ako je špecifikované v tejto Dohode a príslušnej objednávke.
  3. Záručná doba na každé plnenie, ktoré vzniklo pri plnení predmetu tejto Dohody je 24 mesiacov a v prípade služieb na vyžiadanie začína plynúť odo dňa prevzatia služby kontaktnou osobou objednávateľa uvedeného na preberacom protokole, a pri plneniach poskytnutých pri poskytovaní štandardných služieb od momentu ich poskytnutia.
  4. Na základe písomnej reklamácie objednávateľa je poskytovateľ povinný na svoje náklady a bez zbytočného odkladu najviac do 8 hodín od nahlásenia vady plnenia poskytovateľovi, odstrániť reklamované vady plnenia, a to aj v prípade, ak sa domnieva, že za reklamované vady nezodpovedá. V takomto prípade až do doby právoplatného rozhodnutia súdu o spornej reklamácii znáša náklady na odstránenie reklamovaných vád poskytovateľ.

**Čl. VIII**

**Dôverné informácie**

* 1. Poskytovateľ sa zaväzuje chrániť všetky informácie objednávateľa, s ktorými príde pri plnení predmetu tejto Dohody do kontaktu (ďalej ako „dôverné informácie“), a to najmä chrániť ich integritu, celistvosť a dôvernosť, dôverné informácie utajovať a chrániť pred vyzradením, zneužitím, poškodením, zničením, stratou alebo odcudzením, a za tým účelom prijať primerané technické, organizačné a iné potrebné opatrenia
  2. Poskytovateľ je povinný zaviazať mlčanlivosťou o dôverných informáciách objednávateľa všetky fyzické osoby, prostredníctvom ktorých bude plniť predmet tejto Dohody, pričom povinnosť mlčanlivosti trvá aj po skončení každého zmluvného vzťahu, na základe ktorého sa príslušné fyzické osoby podieľali na plnení predmetu tejto Dohody.
  3. Zmluvné strany sa dohodli, že s dôvernými informáciami budú zaobchádzať ako s obchodným tajomstvom v zmysle Obchodného zákonníka.
  4. Zmluvná strana je oprávnená poskytnúť dôverné informácie druhej zmluvnej strany tretím osobám len s predchádzajúcim písomným súhlasom dotknutej zmluvnej strany, a to aj vo vzťahu k tretím osobám, ktoré majú byť účastné pri plnení predmetu tejto Dohody.
  5. Zmluvné strany sú oprávnené poskytnúť dôverné informácie tretím osobám, ak im takéto poskytnutie dôverných informácií ukladá právny predpis. V takom prípade zmluvná strana, od ktorej dôverné informácie požaduje tretia osoba oprávnená ich vyžadovať v zmysle právnych predpisov, informuje bezodkladne dotknutú zmluvnú stranu o požadovanom rozsahu a aj o poskytnutom rozsahu dôverných informácií.
  6. Neoprávnenú manipuláciu s dôvernými informáciami v rozpore s ustanoveniami tohto článku je zmluvná strana povinná bezodkladne oznámiť dotknutej zmluvnej strane. V takom prípade sa zmluvné strany zaväzujú vyvinúť maximálne úsilie na odstránenie následkov takejto neoprávnenej manipulácie a vykonať všetky nevyhnutné opatrenia na ochranu dôverných informácií dotknutej zmluvnej strany.
  7. Porušenie povinností poskytovateľom na ochranu dôverných informácií podľa tohto článku zakladá objednávateľovi právo uplatniť si u poskytovateľa náhradu škody.
  8. Zmluvné strany sa dohodli, že ustanovenia tohto článku zostávajú v platnosti a účinnosti aj po tom, ako táto Dohoda zanikne.

**Čl. IX**

**Osobitné protikorupčné ustanovenia a Licenčné dojednania**

* 1. Zmluvné strany sa nesmú dopustiť, nesmú schváliť, ani povoliť žiadne konanie v súvislosti s dojednávaním, uzatváraním alebo plnením tejto Dohody, ktoré by spôsobilo, že by zmluvné strany alebo osoby ovládané účastníkmi dohody porušili akékoľvek platné protikorupčné všeobecne záväzné právne predpisy. Táto povinnosť sa vzťahuje najmä na neoprávnené plnenia, vrátane urýchľovacích platieb (facilitation payments) verejným činiteľom, zástupcom alebo zamestnancom orgánov verejnej správy alebo blízkym osobám verejných činiteľov, zástupcov alebo zamestnancov orgánov verejnej správy.
  2. Každá zmluvná strana sa zaväzuje, že neponúkne, neposkytne, ani sa nezaviaže poskytnúť žiadnemu zamestnancovi, zástupcovi alebo tretej strane konajúcej v mene druhej zmluvnej strany, a rovnako neprijme, ani sa nezaviaže prijať od žiadneho zamestnanca, zástupcu alebo tretej strany konajúcej v mene druhej zmluvnej strany žiadny dar, ani inú výhodu, či už peňažnú alebo inú, v súvislosti s dojednávaním, uzatváraním alebo plnením tejto Dohody.
  3. Každá zmluvná strana sa zaväzuje bezodkladne informovať druhú zmluvnú stranu, pokiaľ si bude vedomá alebo bude mať konkrétne podozrenie na korupciu pri dojednávaní, uzatváraní alebo pri plnení tejto Dohody.
  4. V prípade, že akýkoľvek dar alebo výhoda v súvislosti s dojednávaním, uzatváraním alebo plnením tejto Dohody je poskytnutý zmluvnej strane alebo zástupcovi zmluvnej strany v rozpore s týmto článkom Dohody, môže zmluvná strana od tejto Dohody odstúpiť.
  5. Poskytovateľ sa zaväzuje zabezpečiť súhlasy a vysporiadať nároky autorov a diel, ktoré poskytovateľ zhotoví alebo objedná a použije na účely plnenia tejto Dohody na dobu neurčitú k užívaniu na území Slovenskej republiky tak, aby ich užívanie v súlade s touto Dohodou neodporovalo príslušným platným právnym predpisom.
  6. Poskytovateľ vyhlasuje, že je vykonávateľom autorských práv k plneniam dodaným a dielam vytvoreným na základe tejto Dohody (ďalej len „diela“), a ako vykonávateľ autorských práv k dielam, týmto udeľuje objednávateľovi:
     1. súhlas na každé použitie diel, najmä na vyhotovenie rozmnoženín diel, verejné rozširovanie originálov diel alebo rozmnoženín, verejný prenos, spracovanie diel, verejné vystavenie diel, nakladanie s dielami ako s celkom a ich jednotlivými časťami, na prispôsobovanie diel, modifikáciu diel upravovanie diel, začleňovanie diel ako celku alebo ich jednotlivých častí do iných diel, distribuovanie diel atď., a to ako objednávateľom osobne, tak aj osobami ním poverenými;
     2. licenciu na dobu neurčitú vo vecne neobmedzenom rozsahu platnú na území Slovenskej republiky, pričom odmena za licenciu je už zahrnutá v cene za jednotlivé plnenia Dohody;
     3. výhradnú licenciu, pričom sa zaväzuje, že nesmie udeliť licenciu na spôsob použitia diel tretej osobe a sám je povinný sa zdržať použitia diel spôsobom, na ktorý udelil objednávateľovi výhradnú licenciu;
     4. súhlas, že objednávateľ je oprávnený udeliť tretej osobe súhlas na použitie diel, t. j. udeliť sublicenciu v rozsahu udelenej licencie;
     5. súhlas, že takto udelené sublicencie s písomným súhlasom objednávateľa môžu ďalej tretie subjekty, ktorým boli udelené ďalej prevádzať na ďalšie subjekty v rovnakom rozsahu;
     6. súhlas, že objednávateľ je ďalej oprávnený postúpiť licenciu Zmluvou na tretie osoby, pričom nevyžaduje, aby ho objednávateľ o postúpení licencie na tretie osoby a osobe postupníka informoval.
     7. súhlas, na dobu neurčitú na akékoľvek použitie a modifikáciu zdrojových kódov k dielam.
  7. Poskytovateľ vyhlasuje, že poskytnutím služieb v zmysle predmetu Dohody neporušuje a neporuší autorské práva iných osôb a je oprávnený s prípadnými autorskými právami nakladať.
  8. V prípade, že akákoľvek tretia osoba, vrátane zamestnancov poskytovateľa a/alebo subdodávateľov, bude mať akýkoľvek nárok voči objednávateľovi z titulu porušenia jej autorských práv a/alebo práv priemyselného a/alebo iného duševného vlastníctva alebo akékoľvek iné nároky v akejkoľvek súvislosti s plnením poskytnutým poskytovateľom podľa tejto Dohody, poskytovateľ sa zaväzuje bezodkladne obstarať na svoje vlastné náklady a výdavky od takejto tretej osoby súhlas na používanie jednotlivých plnení dodaných, poskytnutých, vykonaných a/alebo vytvorených poskytovateľom, subdodávateľom alebo tretími osobami pre objednávateľa, alebo upraviť jednotlivé plnenie(a) dodané, poskytnuté, vykonané a/alebo vytvorené poskytovateľom subdodávateľom alebo tretími osobami pre objednávateľa tak, aby už ďalej neporušovali autorské práva a/alebo práva priemyselného a/alebo iného duševného vlastníctva tretej osoby, alebo nahradiť jednotlivé plnenie(a) dodané, poskytnuté, vykonané a/alebo vytvorené poskytovateľom, subdodávateľom alebo tretími osobami pre objednávateľa rovnakými alebo aspoň takými plneniami, ktoré majú aspoň podstatne podobné kvalitatívne, operačné a technické parametre a funkčnosti, alebo, ak sa jedná o plnenie poskytnuté na základe licencie tretej osoby, taký nárok vyriešiť v súlade s tým, čo pre taký prípad stanovujú jej licenčné podmienky uvedené v tejto Dohode, a ak ich niet, tak v súlade s týmito podmienkami; a poskytnúť objednávateľovi akúkoľvek a všetku účinnú pomoc a uhradiť akékoľvek a všetky náklady a výdavky, ktoré vznikli/vzniknú objednávateľovi v súvislosti s uplatnením vyššie uvedeného nároku tretej osoby; a nahradiť objednávateľovi akúkoľvek a všetku škodu, ktorá vznikne objednávateľovi v dôsledku uplatnenia vyššie uvedeného nároku tretej osoby, a to v plnej výške a bez akéhokoľvek obmedzenia.
  9. Objednávateľ sa zaväzuje o každom nároku vznesenom osobou v zmysle bodu 9.8 tohto článku Dohody bez zbytočného odkladu informovať poskytovateľa, a že bude v súvislosti s takým nárokom postupovať podľa primeraných pokynov poskytovateľa tak, aby sa predišlo vzniku a prípadne zvýšeniu škôd, že nevykoná smerom k takej osobe žiaden úkon, v dôsledku ktorého by sa jej postavenie v súvislosti s takým uplatnením nároku zlepšilo, a poskytovateľovi vystaví a bude po potrebnú dobu udržiavať v platnosti prevoditeľnú plnú moc potrebnú na to, aby sa poskytovateľ mohol za objednávateľa účinne takému nároku brániť a s takou treťou osobou o urovnaní sporu konať, a aj inak postupovať tak, ako je to potrebné v záujme ochrany práv oboch zmluvných strán.
  10. Ustanovenia tohto článku Dohody zotrvajú v platnosti a účinnosti aj po zániku Dohody, a to bez časového obmedzenia.

**Čl. X**

**Sankcie**

* 1. Pre prípad omeškania objednávateľa so zaplatením ceny za prevzaté služby sa zmluvné strany dohodli na úrokoch z omeškania podľa príslušných ustanovení Obchodného zákonníka.
  2. V prípade, ak sa poskytovateľ dostane do omeškania s dodaním objednaných služieb v lehote určenej v tejto Dohode, je objednávateľ oprávnený uplatniť si u poskytovateľa zmluvnú pokutu vo výške 1 % z ceny omeškaných služieb vrátane DPH za každý aj začatý deň omeškania.
  3. V prípade, ak sa vyhlásenie poskytovateľa uvedené v čl. II body 2.3. , 2.6. a 4.6 ukáže ako nepravdivé alebo sa takým počas účinnosti tejto Dohody stane, objednávateľ je oprávnený uplatniť si u poskytovateľa sankciu vo výške 0,5 % z finančného limitu uvedeného v čl. VI bod 6.2 tejto Dohody s DPH.
  4. Ak Poskytovateľ poruší inú svoju zmluvnú povinnosť, než je povinnosť uvedená v bode 10.2. tohto článku vznikne objednávateľovi právo uplatniť si u poskytovateľa zmluvnú pokutu v sume 1000 eur

1. za každú aj začatú hodinu omeškania so splnením takej povinnosti v prípade, ak je pre splnenie danej povinnosti termín určený s presnosťou na hodiny alebo lehota určená v hodinách,
2. za každý aj začatý deň omeškania so splnením takej povinnosti v prípade, ak je pre splnenie danej povinnosti termín určený s presnosťou na dni alebo lehota určená v dňoch,
3. za každé jednotlivé také porušenie, ak pre splnenie danej povinnosti nie je určený termín alebo lehota, ak súčasne platí, že táto Dohoda pre také porušenie neurčuje inú zmluvnú pokutu.
   1. Ak objednávateľ nevyužije právo na odstúpenie od Dohody podľa § 15 ods. 1 zákona o registri partnerov verejného sektora, je oprávnený uplatniť si u poskytovateľa sankciu vo výške 1000 eur.
   2. V prípade, ak poskytovateľ neposkytne predmet Dohody v dohodnutej špecifikácii, rozsahu a kvalite podľa Prílohy č.1, objednávateľ je oprávnený uplatniť si nárok na zmluvnú pokutu vo výške 1 000, - (tisíc) EUR za každé jedno porušenie, ak sa zmluvné strany nedohodnú inak.
   3. Zaplatením zmluvnej pokuty alebo úroku z omeškania nie je dotknutý nárok poškodenej zmluvnej strany na náhradu škody v celom rozsahu, ktorá jej preukázateľne vznikla v dôsledku nesplnenia povinností druhej zmluvnej strany.
   4. Objednávateľ má právo na náhradu škody preukázateľne vzniknutej nesplnením vlastnej daňovej povinnosti poskytovateľa, platiteľa DPH, v zmysle § 78 zákona č. 222/2004 Z. z v znení neskorších predpisov. Objednávateľ má zároveň právo uplatniť u poskytovateľa trovy konania, ktoré mu vzniknú v konaní s príslušným daňovým úradom podľa § 69b zákona č. 222/2004 Z. z. v znení neskorších predpisov a z podania dodatočného daňového priznania k dani z pridanej hodnoty a dodatočného kontrolného výkazu k dani z pridanej hodnoty.
   5. Poskytovateľ sa zaväzuje, že zmluvnú pokutu zaplatí objednávateľovi najneskôr do tridsať (30) dní odo dňa jej uplatnenia objednávateľom.
   6. Ak poruší jedna zo zmluvných strán preukázateľne niektorú povinnosť, ktorá pre ňu vyplýva z tejto dohody, najmä z Čl. VIII a Prílohy č. 4 tejto dohody, čo i len z nedbanlivosti (ďalej aj ako „porušiteľ“) alebo ak dôjde k udalosti, ktorá sa podľa predmetu tejto dohody považuje za porušenie povinnosti pri spracúvaní osobných údajov alebo za porušenie povinnosti mlčanlivosti, vzniká poškodenej zmluvnej strane nárok na náhradu vzniknutej škody; právo požadovať zmluvnú pokutu v súlade s týmto článkom tým nie je dotknuté.
   7. Objednávateľ má právo v prípade, že pri plnení predmetu dohody dôjde zo strany poskytovateľa k  porušeniu niektorej z jeho povinností súvisiacich s ochranou osobných údajov uvedených v čl. VIII a Prílohy č. 4 tejto dohody, uplatniť si u poskytovateľa zmluvnú pokutu vo výške 5 000 eur za každý prípad porušenia povinnosti.

**Čl. XI**

**Zmena a ukončenie Dohody**

* 1. Dohoda zaniká:
     1. uplynutím dohodnutej doby trvania Dohody;
     2. vyčerpaním finančného limitu podľa čl. 6 bod 6.2. Dohody;
     3. písomnou dohodou zmluvných strán;
     4. písomnou výpoveďou ktorejkoľvek zmluvnej strany aj bez uvedenia dôvodu s 3 mesačnou výpovednou lehotou, ktorá začína plynúť od prvého dňa nasledujúceho kalendárneho mesiaca po mesiaci, v ktorom bola doručená písomná výpoveď druhej zmluvnej strane. Počas plynutia výpovednej lehoty sa zmluvné strany zaväzujú plniť vzájomné povinnosti vyplývajúce z tejto Dohody;
     5. odstúpením od Dohody ktoroukoľvek zo zmluvných strán.
  2. Od tejto Dohody možno odstúpiť v prípadoch uvedených v tejto Dohode a v súlade s ustanovením § 344 a nasl. Obchodného zákonníka. Odstúpenie od tejto Dohody musí byť druhej zmluvnej strane doručené v listinnej forme.
  3. Poskytovateľ je oprávnený odstúpiť od tejto Dohody v prípade, ak objednávateľ nezaplatí cenu za dodané a prevzaté služby v lehote do 60 dní po uplynutí dohodnutej lehoty splatnosti oprávnene vystavenej faktúry spĺňajúcej požiadavky tejto Dohody.
  4. Objednávateľ je oprávnený odstúpiť od tejto Dohody aj v prípade, ak

1. poskytovateľ je v omeškaní s poskytnutím objednaných služieb viac ako 5 pracovných dní,
2. sa vyhlásenie poskytovateľa uvedené v čl. 2.3, 2.6 a 4.6 tejto Dohody ukáže ako nepravdivé alebo sa počas účinnosti tejto Dohody nepravdivým stane,
3. poskytovateľ podľa čl. 2 bod 2.6 tejto Dohody predloží potvrdenie neosvedčujúce požadované skutočnosti alebo potvrdenie predložené podľa čl. 2 bod 2.6. poskytovateľ predloží nepravdivé,
4. sa poskytovateľ stane dlžníkom poistného na zdravotné poistenie, ktoré je povinný platiť objednávateľovi,
5. poskytovateľovi bol uložený jeden, alebo viacero trestov, uvedených v § 10 zák. č. 91/2016 Z. z. o trestnej zodpovednosti právnických osôb v znení neskorších predpisov,
6. dôjde k výmazu poskytovateľa - partnera verejného sektora na návrh oprávnenej osoby počas trvania Dohody,
7. je poskytovateľ - partner verejného sektora viac ako 30 dní v omeškaní so zápisom novej oprávnenej osoby podľa § 10 ods. 2 tretia veta zákona o registri partnerov verejného sektora,
8. subdodávatelia poskytovateľa, ktorí majú povinnosť zapisovať sa do registra partnerov verejného sektora, nie sú zapísaní v registri partnerov verejného sektora.
   1. Objednávateľ je oprávnený od Dohody odstúpiť dňom právoplatného rozhodnutia registrujúceho orgánu o výmaze poskytovateľa alebo niektorého subdodávateľa poskytovateľa podľa § 12 zákona o registri partnerov verejného sektora.
   2. Objednávateľ je oprávnený od Dohody odstúpiť dňom právoplatného rozhodnutia registrujúceho orgánu o pokute uloženej poskytovateľovi podľa § 13 ods. 2 zákona o registri partnerov verejného sektora.
   3. V prípade, že nie je splnená povinnosť poskytovateľa podľa § 11 ods. 2 zákona o registri partnerov verejného sektora, alebo ak je poskytovateľ v omeškaní s plnením svojej povinnosti podľa § 10 ods. 2 tretej vety citovaného zákona, nie je objednávateľ v omeškaní, ak z tohto dôvodu neplní, čo mu ukladá táto Dohoda.
   4. Účinky odstúpenia od tejto Dohody nastávajú momentom doručenia písomného odstúpenia druhej zmluvnej strane.
   5. Zánikom tejto Dohody nezanikajú zmluvným stranám vzájomné práva a povinnosti týkajúce sa vzájomného plnenia do dňa skončenia Dohody, ako aj nároky z prípadných zmluvných pokút a ostatných sankcií vrátane nároku na náhradu škody vzniknutej porušením tejto Dohody, ako ani práva a povinnosti vyplývajúce z ustanovení tejto Dohody, ktoré podľa prejavenej vôle zmluvných strán alebo vzhľadom na svoju povahu majú trvať aj po ukončení tejto Dohody.
   6. Pre vylúčenie všetkých pochybností objednávateľ vyhlasuje, že žiadna ním určená kontaktná osoba nie je oprávnená konať v mene a na účet objednávateľa vo veci zmien Dohody, ukončenia platnosti Dohody, ako ani uzatvárať dodatky k Dohode, ak na tieto úkony nebola osobitne splnomocnená alebo poverená.

**Čl. XII**

**Doručovanie**

12.1. Zmluvné strany sa dohodli, že písomnosti podľa tejto Dohody sa doručujú osobne, poštou, kuriérskou službou alebo e-mailom. Každá zo zmluvných strán je povinná písomne informovať druhú zmluvnú stranu o akejkoľvek zmene adresy, e-mailu, alebo kontaktných údajov. Pre vylúčenie všetkých pochybností zmluvné strany zhodne konštatujú, že ak táto Dohoda pre konkrétnu písomnosť požaduje konkrétny spôsob doručovania, zmluvné strany sú povinné doručovať príslušnú písomnosť spôsobom príslušným podľa tejto Dohody.

12.2. Písomnosti doručované poštou a kuriérskou službou sa doručujú na adresu sídla zmluvných strán uvedenú v čl. 1 tejto Dohody.

12.3. Písomnosti doručované osobne sa považujú za doručené v deň ich prevzatia, alebo dňom kedy adresát odoprel prevziať zásielku. Písomnosti doručované poštou alebo kuriérskou službou sa považujú za doručené v deň prevzatia zásielky adresátom, alebo v deň keď sa zásielka vrátila odosielateľovi späť ako nedoručená, aj keď sa adresát o zásielke nedozvedel. Písomnosti doručované prostredníctvom e-mailu sa považujú za doručené nasledujúci pracovný deň po ich odoslaní na e-mailovú adresu kontaktnej osoby druhej zmluvnej strany.

12.4. Na doručovanie písomností týkajúcich sa vzniku, zmeny alebo zániku Dohody alebo akéhokoľvek porušenia Dohody sa nepoužije e-mail.

**Čl. XIII**

**Záverečné ustanovenia**

* 1. Dohoda sa uzatvára na 36 mesiacov odo dňa nadobudnutia účinnosti Dohody alebo do vyčerpania finančného limitu uvedeného v čl. VI bod 6.2. Dohody, podľa toho ktorá skutočnosť nastane skôr.
  2. Táto Dohoda nadobúda platnosť dňom jej podpísania oboma zmluvnými stranami a účinnosť dňom nasledujúcom po dni jej zverejnenia v Centrálnom registri zmlúv v zmysle § 47a zákona č. 40/1964 Zb. Občiansky zákonník v znení neskorších predpisov.
  3. Vo veciach nešpecifikovaných v tejto Dohode platia ustanovenia Obchodného zákonníka a súvisiace všeobecne záväzné právne predpisy platné v Slovenskej republike. Rozhodným právom pre túto Dohodu je slovenský právny poriadok.
  4. Písomnosti a komunikácia medzi zmluvnými stranami týkajúca sa tejto Dohody bude prebiehať aj v slovenskom jazyku, vrátane vystavovania účtovných dokladov a ich príloh.
  5. Jednotlivé ustanovenia Dohody môžu byť menené, doplňované alebo zrušené iba po vzájomnej dohode zmluvných strán, formou písomných číslovaných a datovaných dodatkov, ktoré budú podpísané oboma zmluvnými stranami a budú tvoriť neoddeliteľnú súčasť Dohody, a to s prihliadnutím na príslušné ustanovenia zákona o verejnom obstarávaní.
  6. Ak by niektoré z ustanovení tejto Dohody bolo neplatné, alebo by sa takým stalo neskôr, nebude tým dotknutá platnosť ostatných ustanovení tejto Dohody. Zmluvné strany sa zaväzujú vyvinúť maximálne úsilie na konvalidáciu neplatného ustanovenia Dohody, a ak taká konvalidácia nebude možná, zmluvné strany sa zaväzujú nahradiť neplatné ustanovenie takým ustanovením, ktoré sa svojim obsahom a povahou čo najviac približuje účelu, ktorý chceli zmluvné strany dosiahnuť neplatným ustanovením Dohody.
  7. Zmluvné strany sa zaväzujú, že všetky spory, vyplývajúce z tejto Dohody, budú riešiť predovšetkým formou dohody. Zmluvné strany sa dohodli, že vzťahy vzniknuté medzi nimi na základe Dohody sa budú riadiť právnym poriadkom Slovenskej republiky. Na riešenie sporov vyplývajúcich z tejto Dohody sú príslušné súdy Slovenskej republiky.
  8. Neoddeliteľnou súčasťou Dohody sú tieto prílohy:

Príloha č. 1 „Špecifikácia predmetu dohody“

Príloha č. 2 „Zoznam subdodávateľov“

Príloha č. 3 „Štruktúrovaný rozpočet ceny“

Príloha č. 4 „Bezpečnostné opatrenia“

* 1. Dohoda je vyhotovená v štyroch rovnopisoch, z ktorých každý má platnosť originálu. Každá zmluvná strana obdrží dva rovnopisy tejto Dohody.
  2. Zmluvné strany vyhlasujú, že si túto Dohodu pred jej podpísaním prečítali, jej obsahu porozumeli a na znak súhlasu s jej obsahom ju podpísali.

V Bratislave dňa …..................... V............................dňa …...............

Za objednávateľa: Za poskytovateľa:

......................................... .............................................

Ing. Richard Strapko

predseda predstavenstva

Všeobecná zdravotná poisťovňa, a.s.

........................................

Ing. Ľubomír Kováčik

člen predstavenstva

Všeobecná zdravotná poisťovňa, a.s.

Príloha č. 1

**Špecifikácia predmetu dohody**

1. **Kvantifikovateľné technické vlastnosti:**

| **Technické vlastnosti** | **Jednotka** | **Predpokladané množstvo** |
| --- | --- | --- |
| A.1. Počet hodín na technickú podporu Základná správa systému | hod. | 100 |
| A.2. Počet hodín na technickú podporu Pokročilá správa systému | hod. | 700 |
| A.3. Počet hodín na technickú podporu Analýza a návrh | hod. | 200 |
| A.4. Počet hodín na technickú podporu Konfigurácia systému | hod. | 1200 |
| A.5. Počet hodín na technickú podporu Softwarový vývoj | hod. | 700 |
| A.6. Počet hodín na technickú podporu Testovanie | hod. | 200 |

1. **Definícia služieb poskytovaných na základe tejto zmluvy:**

|  |  |
| --- | --- |
| Technické vlastnosti | charakteristika |
| A.1. Základná správa systému | Inštalácia updatov, bugfixov, security updatov s minoritným dopadom na produkčnú prevádzku. |
| A.2. Pokročilá správa systému | Inštalácie upgradov a migrácií spojených s prechodom na nový hardware, operačné systémy, databázy, ktoré majú zásadný vplyv na produkčné prostredie. |
| A.3. Analýza a návrh | Špecifikácia nových prevádzkových požiadaviek užívateľa a technicko-funkčný návrh riešenia pre potreby schválenia zadávateľom. |
| A.4. Konfigurácia systému | Konfigurovanie nových služieb/agentských skupín/ reportov, úpravy aktuálnej konfigurácie. |
| A.5. Softwarový vývoj | Vývoj špecifického software pre integráciu Genesys/Eleveo-Zoom/Cisco CUCM na iné systémy, vývoj WS, plug-inov do jestvujúcich aplikácií, vývoj nových aplikácií súvisiacich s prevádzkou KC. |
| A.6. Testovanie | Testovanie nových funkčností, ktoré nevie verejný obstarávateľ testovať samostatne; napríklad disaster/SFOT testy, integračné testy a pod. |

Príloha č. 2

**Zoznam subdodávateľov**

Obchodné meno: ...............................................

Adresa sídla: ......................................................

I. \*Zabezpečenie predmetu zákazky „*Poskytovanie technickej podpory informačno-poradenského centra*“ vyhlásenej podľa zákona o verejnom obstarávaní, vo veci ktorej je uzatvorená Dohoda, budeme plniť prostredníctvom týchto subdodávateľov:

1. Obchodné meno subdodávateľa uvedené v Obchodnom, resp. Živnostenskom registri:

Adresa sídla, resp. miesto podnikania, uvedené v Obchodnom, resp. Živnostenskom registri:

IČO subdodávateľa:

Meno, priezvisko, adresa pobytu a dátum narodenia osoby, oprávnenej konať za subdodávateľa:

Percentuálny podiel subdodávky: % z celkovej ceny predmetu zákazky bez DPH

Stručný opis zákazky, ktorá bude predmetom subdodávky:

Čestne vyhlasujem, že subdodávateľ spĺňa podmienky pre plnenie predmetu Dohody, týkajúce sa osobného postavenia v rozsahu, v akom bolo ich splnenie vyžadované od predávajúceho a neexistujú u neho dôvody na vylúčenie podľa § 40 ods. 6 písm. a) až h) a ods. 7 zákona o verejnom obstarávaní, v súlade s § 41 zákona o verejnom obstarávaní.

Čestne vyhlasujem, že subdodávateľ je/nie je\* partnerom verejného sektora a je/nie je\* zapísaný v registri partnerov verejného sektora podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov.

(text bodu 1 použiť opakovane podľa počtu subdodávateľov)

II. \*Zabezpečenie uvedeného predmetu Dohody nebudeme plniť prostredníctvom subdodávateľov.

..............................

(meno, priezvisko, podpis)

\*nehodiace sa škrtnite

Príloha č.3

**Štruktúrovaný rozpočet ceny**

|  |  |  |  |
| --- | --- | --- | --- |
| **Technické vlastnosti** | **Jednotka** | **Predpokladané množstvo** | **Jednotková cena v € bez DPH** |
| 1. Počet hodín na technickú podporu Základná správa systému | hod. | 100 |  |
| 2. Počet hodín na technickú podporu Pokročilá správa systému | hod. | 700 |  |
| 3. Počet hodín na technickú podporu Analýza a návrh | hod. | 200 |  |
| 4. Počet hodín na technickú podporu Konfigurácia systému | hod. | 1200 |  |
| 5. Počet hodín na technickú podporu Softwarový vývoj | hod. | 700 |  |
| 6. Počet hodín na technickú podporu Testovanie | hod. | 200 |  |
| **Celková cena spolu v € bez DPH** |  |  |  |
| **20% DPH** |  |  |  |
| **Celková cena spolu v € s DPH** |  |  |  |

Príloha č.4

**Čl. I**

**Zabezpečenie plnenia bezpečnostných opatrení a notifikačných povinností podľa zákona č. 69/2018 Z. z. o kybernetickej bezpečnosti a o zmene a doplnení niektorých zákonov v znení neskorších predpisov (ďalej len „zákon č. 69/2018 Z. z.“)**

1. V zmysle § 19 ods. 2 zákona č. 69/2018 Z. z. poskytovateľ vykonáva činnosti priamo súvisiace s prevádzkou sietí a informačných systémov objednávateľa pre nasledovnú službu Poskytovanie technickej podpory informačno-poradenského centra.
2. Poskytovateľ zabezpečí, že všetci, ktorí sa budú z jeho strany podieľať na výkone činností podľa bodu 1 tohto článku zmluvy, sa písomne zaviazali zachovávať mlčanlivosť o všetkých chránených informáciách objednávateľa, o ktorých získajú vedomosť počas, po alebo v súvislosti s výkonom činností podľa bodu 1 tohto článku zmluvy. Za chránené informácie objednávateľa sa považujú všetky informácie, o ktorých poskytovateľ vie alebo by so zreteľom na všetky okolnosti mal vedieť, že nie sú zverejnené alebo nie sú určené na zverejnenie.
3. Poskytovateľ je povinný neodkladne hlásiť objednávateľovi kybernetický bezpečnostný incident definovaný čl. 3 písm. j) zákona č. 69/2018 Z. z. Zamestnanci poskytovateľa a prípadní subdodávateľa sú oboznámení so spôsobom oznamovania kybernetických bezpečnostných incidentov v súvislosti s prevádzkou sietí a informačných systémov objednávateľa a oznamujú akékoľvek podozrenie o ktorom vedia alebo by so zreteľom na všetky okolnosti mali vedieť, že by mohlo mať negatívny dopad na bezpečnosť siete alebo informačného systému objednávateľa na adrese objednávateľa [incidentkb@vszp.sk](mailto:incidentkb@vszp.sk).
4. Poskytovateľ je povinný odovzdať objednávateľovi kompletnú a aktuálnu dokumentáciu najmä topológiu a IT architektúru, administrátorskú a užívateľskú príručku k činnosti podľa bodu 1 tohto článku zmluvy, podľa požiadaviek objednávateľa definovaných v Prílohe č. 1 – Špecifikácia predmetu dohody. Potvrdenie o odovzdaní musí byť uvedené v dodacom liste podpísanom .......... (vložiť osobu zodpovednú za plnenie predmetu zmluvy).
5. Poskytovateľ je povinný poskytnúť objednávateľovi súčinnosť pri výkone činností uvedených v § 19 ods. 6 zákona č. 69/2018 Z. z. Poskytovateľ je povinný prijať opatrenia minimálne  v rozsahu vyhlášky Národného bezpečnostného úradu č. 362/2018 ktorou sa ustanovuje obsah bezpečnostných opatrení, obsah a štruktúra bezpečnostnej dokumentácie a rozsah všeobecných bezpečnostných opatrení a § 20 zákona č. 69/2018 Z. z., ktorých cieľom je zabezpečenie kybernetickej bezpečnosti sietí a informačných systémov pre objednávateľa. Poskytovateľ zdokumentuje ním prijaté bezpečnostné opatrenia najmenej v rozsahu stanovenom § 20 zákona č. 69/2018 Z. z.
6. Poskytovateľ je povinný vykonať testovanie činnosti podľa bodu 1 tohto článku zmluvy pred prvým uvedením do prevádzky, a ak sú k dispozícií, dať k nahliadnutiu výsledky testov na chyby a známe bezpečnostné zraniteľnosti (penetračné testy).
7. Poskytovateľ sa zaväzuje, že ak pri výkone činností podľa bodu 1 tohto člańku zmluvy budú zistené „zadné vrátka“, slabé miesta alebo zraniteľnosti v činnosti podľa bodu 1 tohto článku zmluvy poskytovateľ neodkladne vykoná opatrenia na ich odstránenie na vlastné náklady.
8. Poskytovateľ sa zaväzuje nahradiť objednávateľovi škodu v celom rozsahu, ktorá objednávateľovi vznikne v dôsledku porušenia tejto zmluvy zo strany poskytovateľa. Na zodpovednosť za škodu sa primerane použijú ustanovenia v článku X. Sankcie.
9. Poskytovateľ umožní zástupcovi objednávateľa zodpovednému za kybernetickú bezpečnosť a ním určeným osobám riadny výkon auditu alebo kontroly na výkone činností podľa bodu 1 tohto článku zmluvy u poskytovateľa . Audit alebo kontrola môže byť vykonaný kedykoľvek, aj bez predchádzajúcej informácie poskytovateľa najmenej v rozsahu: nahliadania do dokumentov, nahliadanie do informačných systémov, auditu procesov, pracovných postupov v sídle, prevádzkarní alebo na pobočke poskytovateľa.
10. Nedodržanie ustanovení bodov 2 až 10 tohto článku zmluvy je považované za závažné porušenie zmluvy. V prípade závažného porušenia zmluvy má objednávateľ právo odstúpiť od zmluvy.

**Ak poskytovateľ pri výkone činností bude využíva cloudové služby alebo niektoré údaje z jeho činnosti sú spracúvané v cloude, tak použite toto ustanovenie:**

Ak poskytovateľ používa na výkon činností  podľa v bodu 1 tohto článku zmluvy cloudové služby alebo niektoré údaje z jeho činnosti sú spracúvané v cloude, poskytovateľ je povinný zabezpečiť aby systém cloud computingu bol zabezpečený v súlade s vyhláškou č. 78/2020 Z. z. o štandardoch pre informačné technológie verejnej správy.